Maal voort, susters!
Kobus van der Merwe Reality Mince
Elke Sondag- en Dinsdagaand by On Broadway, Somersetstraat, Kaapstad.
Met die intrapslag is dit duidelik waarom die manne van Mince Kaapstad se gewildste fopdos-paar is: Hierdie girls het styl. In uitrustings van Hip-Hop en Gavin Rajah, en met haarstyle wat die mees byderwetse dames onder Kaapstad se ho�lui groen sal maak van jaloesie, steek Keiron Legacy en Lilly Slaptsilly in Reality Mince die draak met die voortslepende realiteitstelevisie-gier.
Hul dinamiese vertoning bestaan uit n aantal kort musikale sketse met uitstekend gekoreografeerde danspassies en effektiewe beligting. Mince slaan die spyker op die kop met hul verpersoonlikings van gay idole soos Eartha Kitt, Judy Garland, Ute Lemper en selfs Britney Spears.
In Reality Mince word di� musikale nommers afgewissel met vooraf-opgeneemde sketse. Stop Idols, Big Bother en Surliva dryf die spot met gewilde reekse wat tans op televisie speel. Hulle kom ook die hoekie-vir-eensames-agtige internetklets-gier by. In di� kort sketse, wat
herinner aan die styl van dro� Britse reekse soos Smack the Pony, stel die talentvolle duo ook hul vernuf as akteurs ten toon.
Maar al het di� twee die kuns van lipsing vervolmaak, is dit hul stand-up komedie wat werklik vermaak. n Fyn balans word gehandhaaf tussen vlymskerp satire en skurwe humor.
Wanneer dit die gehoor se beurt is om onder hul geslepenheid deur te loop, is die ongemaklikheid leesbaar op elke senuweeagtig-glimlaggende mondhoek. So betree me Legacy dan die verhoog in n nousluitende, deursigtige wit kabaai. Agter die waas is n eina bikini net-net sigbaar. Die vertrek word gevul met ritmies-flikkerende strale lig. Haar wulps swaaiende heupe verlok die skreefoog-gehoor. Sy glimlag verleidelik en maak dan oogkontak met n man in die voorste ry. Hy skuif ongemaklik nader aan sy vrou. Met haar smeulende blik steeds op hom gerig, stap me Legacy pronkend nader en haal n visitekaartjie uit haar bikini-bostuk. Te�sinnig neem hy dit by haar. Sy glimlag effe verle� as haar mond die woorde call me vorm soos sy die verhoog verlaat. Hy lag, duidelik verlig.
Een van die komiese hoogtepunte van die vertoning is beslis Slaptsilly se weergawe van n Carol Burnett-skets. Wynglas in die hand en aan t stook aan n sigaret, lewer sy n baie oortuigende interpretasie van die grappige Burnett. Haar uitstekende vermo� om die nabootsings haar eie te maak, be�ndruk deurgaans.
Met die afsluiting getuig die Mince-paar se tydelike ontmaskering van hul veelsydigheid as verhoogkunstenaars wanneer hulle hulself as twee boy-band-lede voordoen. Maar dit is veral die dramatiese voorlaaste skets wat mens bybly  n besoek van Her Imperial Majesty, die koningin van alle fopdossers. Legacy se perfek gegrimeerde gesig is di� slag pruikloos; haar boodskap is treffend: fopdossers, oorspronklik van n ander planeet, oorleef jare lank al op aarde met die doel om die onbevooroordeeldes onder die mensdom te vermaak. Of soos hul leuse dit so mooi opsom: To live and let live until we cannot walk in stilettos any longer.
Reality Mince is n mallemeule van kleurryke fopdos-vermaak  net die regte terapie vir hierdie teaterganger se blou Sondag.